હું જ્યારે પહેલીવાર મેઘલને મળ્યો ત્યારે પ્રથમ દ્રષ્ટિએ જ મેઘલને જોતા છેલ્લાં કેટલાંક સમયથી મારાં અંગૂઠો દુઃખવાનો દર્દ આપોઆપ ઓસરાઈ પગ નીચેથી જમીન ખસી ગઈ. મેઘલને મેં ફેસબુકમાં જોઈ હતી ત્યારથી જ લાગ્યું હતું કે, આ વ્યક્તિમાં કઈક તો ખાસ છે એટલે તેની મુલાકાત લેવાનું નક્કી કર્યું હતું. જ્યારે મુલાકાત લીધી ત્યારે પણ બન્યું એવું જ. મેઘલને મળ્યા બાદ એક દિવ્યાંગ વ્યક્તિની વાસ્તવિક જીવનકથા પરથી એક પછી એક પડદા ઉઠતા ગયા ને તકલીફો ભરેલી તકદીર વચ્ચે પગ વિનાનો માનવી કઈ રીતે પગભર બની મક્કમતાથી જીવી શકે છે તે સમજાઈ ગયું.